Kamilla Rytter Juhl

| Kamilla Rytter Juhl |
| --- | --- |
 Rytter Juhl vuonna 2013
Henkilötiedot
Syntynyt: 11. maaliskuuta 1983 (ikä 41) Skagen, Tanska
Kansalaisuus:   Tanska
Sulkapalloilija
Pituus:  183 cm
Paino:  71 kg
Kätisyys:  vasenkätisyys
Aiheesta muualla
www.kamillajuhl.dk
  [ Muokkaa Wikidatassa ]   
| Mitalit> Maa:   Tanska.Naisten sulkapallo. Olympialaiset  | Mitalit> Maa:   Tanska.Naisten sulkapallo. Olympialaiset  | Mitalit> Maa:   Tanska.Naisten sulkapallo. Olympialaiset  | Maa:   Tanska> Naisten sulkapallo. |
| --- | --- | --- | --- |
|  Hopeaa | Rio de Janeiro 2016 | Nelinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Hyderabad 2009 | Sekanelinpeli |  |
|  Hopeaa | Jakarta 2015 | Nelinpeli |  |
|  Pronssia | Guangzhou 2013 | Nelinpeli |  |
|  Pronssia | Glasgow 2017 | Nelinpeli |  |
| EM-kilpailut  | EM-kilpailut  | EM-kilpailut  |  |
|  Kultaa | Den Bosch 2006 | Sekanelinpeli |  |
|  Kultaa | Herning 2008 | Nelinpeli |  |
|  Kultaa | Manchester 2010 | Nelinpeli |  |
|  Kultaa | Karlskrona 2012 | Nelinpeli |  |
|  Kultaa | Kazan 2014 | Nelinpeli |  |
|  Kultaa | La Roche-sur-Yon 2016 | Nelinpeli |  |
|  Kultaa | Kolding 2017 | Nelinpeli |  |
|  Hopeaa | Kazan 2014 | Sekanelinpeli |  |
|  Pronssia | Den Bosch 2006 | Nelinpeli |  |
|  Pronssia | Karlskrona 2012 | Sekanelinpeli |  |
Kamilla Rytter Juhl (23. marraskuuta 1983 Skagen) on tanskalainen sulkapalloilija, olympiamitalisti ja maailmanmestari. Rytter Juhl ilmoitti vuonna 2019 lopettavansa kansainvälisen pelaajauransa.
Rytter Juhl kilpaili urallaan kolmissa olympialaisissa. Pekingin olympialaisissa 2008 hän pelasi nelinpelissä ja sekanelinpelissä. Nelinpelissä hän hävisi Lena Frier Kristiansenin kanssa ensimmäisen ottelun, jonka jälkeen pelit päättyivät siihen. Sekanelinpeliin hän osallistui Thomas Laybournin parina. He voittivat ensimmäisessä ottelussa singaporelaisparin, mutta hävisivät toisen ottelun indonesialaisille Flandy Limpelelle ja Vita Marissalle. Lontoon olympialaisissa 2012 hän pelasi jälleen nelinpelissä ja sekanelinpelissä. Naisten nelinpeliin hän osallistui Christinna Pedersenin kanssa. He voittivat alkulohkossaan hongkongilaiset Poon Lok Yanin ja Tse Ying Suetin ja kiinalaiset Tian Qingin ja Zhao Yunlein, mutta hävisivät japanilaisille Miyuki Maedalle ja Satoko Suetsunalle. Puolivälierissä he kohtasivat japanilaisparin Mizuki Fujii-Reika Kakiiwan, jotka voittivat tanskalaiset suoraan kahdessa erässä. Sekanelinpeliin hän osallistui Laybournin kanssa. He voittivat kaksi kolmesta alkulohkonsa ottelusta päästen pudotuspeleihin. He hävisivät puolivälierissä kiinalaisille Zhang Nanille ja Zhao Yunleille. Rio de Janeirossa 2016 hän pelasi naisten nelinpelissä Pedersenin kanssa. He voittivat alkulohkossaan eteläkorealaiset Jung Kyung-eunin ja Shin Seung-chanin sekä yhdysvaltalaiset Eva Leen ja Paula Lynn Obañanan, mutta hävisivät kiinalaisparille Luo Ying-Luo Yu. He kuitenkin etenivät pudotuspeleihin, joiden puolivälierissä he voittivat eteläkorealaisparin Chang Ye-na–Lee So-heen. Välierissä Pedersen ja Rytter Juhl voittivat kiinalaiset Tang Yuantingin ja Yu Yangin. Loppuottelussa japanilaispari Misaki Matsutomo-Ayaka Takahashi oli parempi erin 2–1.
Rytter Juhl voitti urallaan useita BWF:n alaisia turnauksia erityisesti Christinna Pedersenin kanssa. Hänellä on myös yksi maailmanmestaruus vuodelta 2009 sekanelinpelistä Thomas Laybournin kanssa. Rytter Juhl voitti urallaan seitsemän EM-kultaa, joista viisi Pedersenin kanssa.
Maaliskuussa 2019 Rytter Juhl ilmoitti lopettavansa kansainvälisen uransa.